[{"text_idx": "#000005", "text": "Llysgenhadon Pen y Bont ar Ogwr"}, {"text_idx": "#000006", "text": "Yn ystod wythnos Sulgwyn, 29 Mai \u2013 3 Mehefin bydd Sir Pen y Bont ar Ogwr yn croesawu Cymru gyfan, wrth i Eisteddfod yr Urdd agor ei drysau ar faes Coleg Pencoed I ryw 90,000 o ymwelwyr dros chwe diwrnod, ac rydym yn awyddus i roi\u2019r croeso cynhesaf posib iddynt!"}, {"text_idx": "#000007", "text": "I\u2019r perwyl hwn, rydym yn galw am wirfoddolwyr Cymraeg eu hiaith, sy\u2019n angerddol am ein hardal i ymuno a\u0302 Llysgenhadon Pen y Bont ar Ogwr, a derbyn hyfforddiant yn barod i gynnig croeso a gwasanaeth gwybodaeth leol i ymwelwyr yr Eisteddfod."}, {"text_idx": "#000008", "text": "Grw\u0302p o ryw ugain o wirfoddolwyr yw Llysgenhadon Pen y Bont ar Ogwr, sy\u2019n rhannu cariad am yr ardal ac a\u0302 diddordeb mewn parhau i ddysgu a rhannu gwybodaeth am ddiwylliant, bywyd gwyllt, hanes, celf, a bwyd y sir. Maent yn ymgysylltu ag ymwelwyr ein hardal mewn nifer o wahanol ffyrdd, megis cyfarfod a chyfarch mewn digwyddiadau, cefnogi grwpiau i lunio eu hymweliad, ysgrifennu blogiau, rhannu gwybodaeth leol gyda theuluoedd ac yn gyffredinol yn gwneud yr hyn a allant i godi proffil y rhanbarth. Mae bod yn Llysgennad yn lawer o hwyl ac yn werth chweil. Dyma beth sydd gan ein Llysgenhadon presennol i ddweud:"}, {"text_idx": "#000009", "text": "\u201cMond gair bach i ddweud pa mor werthfawr oedd y profiad o hyfforddi fel llysgennad. Nid yn unig ydym ni wedi dysgu cymaint am yr ardal, ond rydym hefyd wedi datblygu cymuned fach wirioneddol gref o bobl sydd a\u0302 nod cyffredin, sef i fanteisio ar bob cyfle i hyrwyddo ein darn arbennig ni o Gymru \u201c"}, {"text_idx": "#000010", "text": "\u201cMae ymwneud a\u2019r rhaglen Llysgenhadon wedi bod yn ffordd hyfryd o ddysgu am ein treftadaeth, cerddoriaeth a lle\u0302n gwerin leol, yn ogystal a\u0302 mwynhau teithiau gwych i rai o\u2019r atyniadau ymwelwyr mwyaf blaenllaw, ac ychydig o gyfrinachau\u2019r ardal hefyd.\u201d"}, {"text_idx": "#000011", "text": "Yn ogystal, mae\u2019r manteision o fod yn llysgennad yn cynnwys:"}, {"text_idx": "#000012", "text": "Mynediad i gyfres o hyfforddiant a gwibdeithiau pleserus\nRhwydweithio gyda phobl eraill o\u2019r un anian, a busnesau twristiaeth yr ardal\nYmdeimlad o gyfrannu at y gymuned a\u2019r rhanbarth yn gyffredinol, a\u2019r boddhad a ddaw gyda hynny.\nMynediad am ddim i ddigwyddiadau ar gyfer y rhai sy\u2019n gwirfoddoli mewn digwyddiadau\nTystysgrif a cherdyn adnabod sy\u2019n eich cydnabod fel Llysgennad Pen y Bont ar Ogwr."}, {"text_idx": "#000013", "text": "Mae hyfforddiant yn rhad ac am ddim ac yn ymrwymiad amser o ddim ond dau ddiwrnod. Bydd y dyddiau yma ar sail gweithdy yn dysgu am drysorau\u2019r rhanbarth. Bydd yr hyfforddiant yn cynnwys gwybodaeth am hanes, lle\u0302n gwerin, treftadaeth, diwylliant a hyfrydwch naturiol sir Pen y Bont ar Ogwr."}, {"text_idx": "#000014", "text": "Bydd angen i chi fynychu dau o\u2019r sesiynau hyfforddiant, sydd wedi eu nodi uchod, a bod ar gael i wirfoddoli am o leiaf un sesiwn hanner diwrnod ar faes Eisteddfod yr Urdd yn ystod wythnos y Sulgwyn. Fel Llysgennad Pen y Bont ar Ogwr, cewch wedyn gymryd rhan mewn gweithgareddau gwirfoddoli wrth iddynt godi drwy gydol y flwyddyn."}, {"text_idx": "#000015", "text": "Bydd Llysgenhadon sy\u2019n gwirfoddoli yn yr Eisteddfod yn derbyn mynediad am ddim i\u2019r maes yn ystod eu diwrnod gwirfoddoli, ac yn gallu mwynhau perfformiadau rhai o\u2019r 15,000 o blant dan 25 a fydd yn cystadlu am y brig mewn cystadlaethau diwylliannol megis canu, dawnsio, llefaru a pherfformio. Bydd o leiaf dau Lysgennad yn gwirfoddoli ar bob un diwrnod o\u2019r Eisteddfod."}, {"text_idx": "#000016", "text": "Rydym yn edrych yn benodol am unigolion sy\u2019n gallu sgwrsio yn y Gymraeg, a bydd yr hyfforddiant yma yn cael ei gynnal drwy gyfrwng y Gymraeg, gyda deunyddiau cefnogi yn cael eu cynnig yn y Gymraeg a\u2019r Saesneg."}, {"text_idx": "#000017", "text": "Os oes gyda chi ddiddordeb neu unrhyw gwestiynnau, cysylltwch ag Angharad ar / 07786256722."}, {"text_idx": "#000020", "text": "Oriau: Hyd at 15awr yr wythnos."}, {"text_idx": "#000025", "text": "Rydym yn hapus i gynnig cytundeb rhannu swydd/oriau gwaith sy\u2019n gyfleus i\u2019r ymgeisydd llwyddiannus. Bydd disgwyl i\u2019r person llwyddiannus weithio diwrnodau llawn 9-5yp ond rydym yn hapus i drafod y nifer o ddiwrnodau y byddwch yn gweithio\u2019n wythnosol."}, {"text_idx": "#000027", "text": "Dyddiad cau\u2019r swydd uchod yw dydd Gwener, Awst 23 2016."}, {"text_idx": "#000030", "text": "Cystadleuaeth lliwio Gw\u0302yl Dewi Sainsbury\u2019s!"}, {"text_idx": "#000032", "text": "dalent sydd gyda ni ym Mro Ogwr!"}, {"text_idx": "#000034", "text": "Dewch i ddathlu\u2019r Nadolig mewn steil gyda phryd o fwyd 3 chwrs yn y Farmers yn Notais! Cyfle gwych i gwrdd a chymdeithasu a\u0302 siaradwyr a dysgwyr Cymraeg eraill o\u2019r sir."}, {"text_idx": "#000035", "text": "Bydd y swper yn cychwyn am 7:45pm yn syth ar o\u0302l ein cyfarfod blynyddol."}, {"text_idx": "#000036", "text": "Dim ond nifer cyfyngedig o lefydd sydd felly\u2019r cyntaf i\u2019r felin caiff falu! Ni fyddwn yn derbyn unrhyw fwciadau ar o\u0302l y 25ain o Dachwedd. Gwnewch yn siw\u0302r eich bod chi\u2019n bwcio cyn y dyddiad yma er mwyn osgoi cael eich siomi."}, {"text_idx": "#000037", "text": "Bydd cyfarfod blynyddol Menter Bro Ogwr yn cael ei gynnal cyn y swper am 7:00pm. Mae croeso i bawb ddod i glywed am waith y Fenter dros y flwyddyn ddiwethaf."}, {"text_idx": "#000038", "text": "Ydych chi\u2019n teimlo\u2019n angerddol dros yr iaith Gymraeg? Hoffech chi chwarae rhan yn natblygiadau\u2019r Gymraeg yn sir Pen-y-bont ar Ogwr? \u2018Dyn ni eich angen chi! Mae Menter Bro Ogwr yn edrych am aelodau newydd ar gyfer ein pwyllgor rheoli ac mae\u2019r cyfarfod yma\u2019n gyfle i chi gael eich ethol. Ymunwch a\u0302 ni er mwyn gweld y Gymraeg yn ffynnu ym Mro Ogwr!"}, {"text_idx": "#000041", "text": "Gw\u0302yl Cerdd Dant yw gw\u0302yl gystadleuol undydd fwyaf Ewrop ac mae\u2019n rhoi llwyfan i hoff draddodiadau gwerinol Cymru bob blwyddyn."}, {"text_idx": "#000042", "text": "Nid yn unig y cawn fwynhau unawdau, deuawdau a chorau cerdd dant, ond bydd cyfle hefyd i glywed unawdau a pharti\u0308on llefaru; rhywfaint o ganu gwerin; unawdau a deuawdau ar y delyn, a digon o dwrw wrth i\u2019r dawnswyr gwerin a\u2019r clocswyr\nlenwi\u2019r lle. Ymunwch yn yr hwyl a dewch i Bafiliwn y Grand ar\nDdydd Sadwrn 14eg o Dachwedd 2015!"}]